મુળ બિહારના અને હાલ રાજકોટમાં ગોંડલ રોડ પર એક્યુટિક મેટલ પ્રા.લી. નામના કારખાનામાં નોકરી કરતા સુધીર રામપ્રતાપ ચૌધરીને વિદેશમાં મોલમાં નોકરી અપાવી દેવાની લાલચ આપીને ૨૧ હજારની ઠગાઇ કરવાના ગુનામાં પકડાયેલા અમદાવાદના ભેજાબાજ રાહુલ ઉર્ફે રોહિત ઉર્ફે વિક્રમ અજીતકુમાર ટેલરની ક્રાઇમ બ્રાંચે ધરપકડ કરીને ચાર દિવસના રિમાન્ડ મેળવ્યા છે. બહુનામધારી ભેજાબાજે છેલ્લા અઢી વર્ષમાં આ ઢબે રાજ્ય અને રાજ્ય બહારના ૨૦૦થી વધુ નોકરી વાંચ્છુકો પાસેથી 3૫ લાખથી વધુ રકમની ઠગાઇ કર્યાની અને એ રકમ ક્રિકેટ સટ્ટામાં હારી ગયાની કબૂલાત આપી હતી. પોલીસે ભેજાબાજ પાસેથી ત્રણ એટીએમ કાર્ડ, અલગ અલગ નામની વ્યક્તિના નામે ખરીદેલા ૮ સીમકાર્ડ અને ત્રણ મોબાઇલ કબજે કર્યા છે.